ΚΑΝΟΝΙΣΜΟΣ (ΕΚ) αριθ. 918/95 ΤΗΣ ΕΠΙΤΡΟΠΗΣ της 26ης Απριλίου 1995 για την παράταση της προθεσμίας για τη σπορά ορισμένων αροτραίων καλλιεργειών σε ορισμένες περιοχές

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την πράξη προσχώρησης της Αυστρίας, της Φινλανδίας και της Σουηδίας,

τον κανονισμό (ΕΟΚ) αριθ. 1765/92 της 30ής Ιουνίου 1992 για τη θέσπιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 12,

Εκτιμώντας:

ότι, στο άρθρο 10 παράγραφος 2 του κανονισμού (ΕΟΚ) αριθ. 1765/92, ορίζεται ότι οι παραγωγοί για να έχουν δικαίωμα να λάβουν την αντισταθμιστική πληρωμή, δυνάμει του καθεστώτος στήριξης ορισμένων αροτραίων καλλιεργειών, πρέπει να έχουν ολοκληρώσει τη σπορά και να έχουν υποβάλει αίτηση για ενίσχυση το αργότερο έως τις 15 Μαΐου που προηγείται της εν λόγω συγκομιδής 7

ότι, στο άρθρο 2 παράγραφος 1 στοιχεία γ) και δ) του κανονισμού (ΕΟΚ) αριθ. 2295/92 της Επιτροπής της 31ης Ιουλίου 1992 για τις λεπτομέρειες εφαρμογής του καθεστώτος στήριξης των παραγωγών πρωτεϊνούχων σπόρων, που αναφέρονται στο άρθρο 6 του κανονισμού (ΕΟΚ) αριθ. 1765/92 του Συμβουλίου (2), όπως τροποποιήθηκε τελευταία από τον κανονισμό (ΕΚ) αριθ. 2203/94 (3) καθορίζεται η 15η Μαΐου ως ημερομηνία λήξης της προθεσμίας η οποία ορίστηκε από τα κράτη μέλη για την ολοκλήρωση της σποράς και την υποβολή των αιτήσεων των σχετικών με την καλλιέργεια πρωτεϊνούχων σπόρων 7

ότι, σε ορισμένες περιπτώσεις, λόγω της πραναφερθείσας προθεσμίας δεν είναι δυνατή η ολοκλήρωση της σποράς αραβοσίτου και σόργου υπό τις κατάλληλες συνθήκες 7 ότι, λόγω των κλιματικών συνθηκών που επικρατούν στη Φινλανδία και τη Σουηδία, η σπορά σιτηρών, πρωτεϊνούχων σπόρων και σπόρων λίνου αυτών των κρατών μελών πραγματοποιείται μετά τις 15 Μαΐου 7 ότι, θα πρέπει, επομένως, να θεσπιστούν διατάξεις για την παράταση της προθεσμίας της σχετικής με τη σπορά των προϊόντων αυτών 7 ότι, ωστόσο, δεν θα πρέπει να διακυβευθεί εξαιτίας της παράτασης της εν λόγω προθεσμίας η αποτελεσματικότητα ούτε να θιγούν οι διαδικασίες των ελέγχων των σχετικών με το σύστημα αυτό 7

ότι οι περιφέρειες του Βελγίου, των Κάτω Χωρών και της Φινλανδίας, οι οποίες απαριθμούνται στα παραρτήματα, αντιστοιχούν στις περιφέρειες που απαριθμούνται στα προγράμματα περιφερειοποίησης των χωρών αυτών 7

ότι η παράταση της τελικής προθεσμίας για την ολοκλήρωση της σποράς ορισμένων αροτραίων καλλιεργειών σε ορισμένες περιοχές δεν αποτελεί επαρκές επιχείρημα για την αλλαγή της ημερομηνίας που ορίζεται για την υποβολή των αιτήσεων ενίσχυσης των σχετικών με τις περιοχές, όπως αναφέρεται στο άρθρο 6 παράγραφος 2 του κανονισμού (ΕΟΚ) αριθ. 3508/92 της 27ης Νοεμβρίου 1992 για τη θέσπιση ενός ολοκληρωμένου συστήματος διαχείρισης και ελέγχου σχετικά με ορισμένα καθεστώτα κοινοτικών ενισχύσεων (4), όπως τροποποιήθηκε τελευταία από τον κανονισμό (ΕΚ) αριθ. 3235/94 (5) 7 ότι, ωστόσο, η διαδικασία διά της οποίας οι παραγωγοί δηλώνουν ότι έχουν ολοκληρώσει τη σπορά στις αρμόδιες αρχές θα πρέπει να θεσπιστεί έμμεσα για την απλοποίηση του σχετικού θέματος 7

ότι, για να διασφαλιστεί ο τακτικός εφοδιασμός της βιομηχανίας μεταποίησης από τους παραγωγούς, καθίσταται αναγκαίο να δοθεί η δυνατότητα στους παραγωγούς να ολοκληρώνουν τη σπορά τους σε μεγαλύτερη χρονική περίοδο 7 ότι η τελική προθεσμία για την ολοκλήρωση της σποράς γλυκού αραβοσίτου θα πρέπει επομένως να παραταθεί έως τις 15 Ιουνίου 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινής Επιτροπής Διαχείρισης Σιτηρών, Ελαίων και Λιπών καθώς και Ξηρών Ζωοτροφών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η τελική παρέκκλιση από το άρθρο 10 παράγραφος 2 του κανονισμού (ΕΟΚ) αριθ. 1765/92, η τελική προθεσμία για την ολοκλήρωση της σποράς αραβοσίτου και σόργου παρατείνεται έως τις 31 Μαΐου που προηγείται της εν λόγω περιόδου εμπορίας, στις περιοχές οι οποίες θα καθορίσουν τα κράτη μέλη και αποτελούν μέρος των περιφερειών οι οποίες απαριθμούνται στο παράρτημα Ι του παρόντος κανονισμού.

2. Κατά παρέκκλιση από το άρθρο 10 παράγραφος 2 του κανονισμού (ΕΟΚ) αριθ. 1765/92 και από το άρθρο 2 παράγραφος 1 στοιχείο δ) του κανονισμού (ΕΟΚ) αριθ. 2295/92, η τελική προθεσμία για την ολοκλήρωση της σποράς ορισμένων αροτραίων καλλιεργειών, άλλων από εκείνων των ελαιούχων σπόρων, στη Φινλανδία και τη Σουηδία θα παραταθεί έως τις 31 Μαΐου που προηγείται της εν λόγω περιόδου εμπορίας, σε περιοχές τις οποίες θα καθορίσουν τα κράτη μέλη και οι οποίες αποτελούν μέρος των περιφερειών που απαριθμούνται στο παράρτημα ΙΙ του παρόντος κανονισμού.

3. Κατά παρέκκλιση από το άρθρο 10 παράγραφος 2 του κανονισμού (ΕΟΚ) αριθ. 1765/92 και από το άρθρο 2 παράγραφος 1 στοιχείο δ) του κανονισμού (ΕΟΚ) αριθ. 2295/92, η τελική προθεσμία για την ολοκλήρωση ορισμένων αροτραίων καλλιεργειών, άλλων από εκείνων των ελαιούχων σπόρων, στη Φινλανδία και τη Σουηδία θα παραταθεί έως τις 15 Ιουνίου στις περιοχές τις οποίες θα καθορίσουν τα κράτη μέλη και οι οποίες αποτελούν μέρος των περιφερειών που απαριθμούνται στο παράρτημα ΙΙΙ του παρόντος κανονισμού.

4. Κατά παρέκκλιση του άρθρου 10 παράγραφος 2 του κανονισμού (ΕΟΚ) αριθ. 1765/92, η τελική προθεσμία για την ολοκλήρωση της σποράς του γλυκού αραβοσίτου θα παραταθεί έως τις 15 Ιουνίου που προηγείται της εν λόγω περιόδου εμπορίας. Τα κράτη μέλη θα θεσπίζουν τα απαιτούμενα μέτρα ελέγχου για την εφαρμογή της παραγράφου αυτής.

Άρθρο 2

Με την επιφύλαξη του κανονισμού (ΕΟΚ) αριθ. 3887/92 της Επιτροπής (6):

α) ως τελική προθεσμία για τη δήλωση της ολοκλήρωσης της σποράς στις αρμόδιες αρχές ορίζεται:

- η 31η Μαΐου, στην περίπτωση σποράς στις περιφέρειες που απαριθμούνται στα παραρτήματα Ι και ΙΙ,

- η 15η Ιουνίου, στην περίπτωση σποράς στις περιφέρειες που απαριθμούνται στο παράρτημα ΙΙΙ και στην περίπτωση του γλυκού αραβοσίτου 7

β) τα κράτη μέλη μπορεί να καθιερώσουν μια διαδικασία έμμεσης επιβεβαίωσης διά της οποίας η μη κοινοποίηση εκ μέρους των παραγωγών λογίζεται ότι ισοδυναμεί με επιβεβαίωση της ολοκλήρωσης της σποράς. Στην περίπτωση αυτή, εκείνοι οι παραγωγοί οι οποίοι δεν έχουν προβεί στην προγραμματισθείσα σπορά υποχρεούνται να αναφέρουν το γεγονός αυτό.

Άρθρο 3

Τα κράτη μέλη θα ανακοινώσουν στην Επιτροπή, το αργότερο έως τις 31 Μαΐου 1995, τα μέτρα τα οποία έλαβαν για την εφαρμογή του παρόντος κανονισμού.

Άρθρο 4

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Απριλίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 221 της 6. 8. 1992, σ. 28.

(3) ΕΕ αριθ. L 236 της 10. 9. 1994, σ. 12.

(4) ΕΕ αριθ. L 355 της 5. 12. 1992, σ. 1.

(5) ΕΕ αριθ. L 338 της 28. 12. 1994, σ. 16.

(6) ΕΕ αριθ. L 391 της 31. 12. 1992, σ. 36.

ΠΑΡΑΡΤΗΜΑ Ι

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙΙ

>ΘΕΣΗ ΠΗΝΑΚΑ>